עוד באותו שבוע עמוס מקרים, בעצם בסוף אותו השבוע, ושוב בתוכנית הטלוויזיה הישראלית של ליל יום שישי (יש לנו בפנמה ערוץ טלויזיה ישראלי המשודר בכבלים מארה"ב) שידרו תחקיר מצמרר אודות המחלה שלך  מחלת ניוון השרירים. התחקיר כלל ראיון עם בחור צעיר כבן עשרים/שלושים הנמצא בשלב הראשוני של המחלה. הוא עדיין מזיז את גופו ידיו ואבריו. הוא נשבע באופן רשמי וכן, שאת המחלה הזאת הוא יכריע לפני שהיא תכריע אותו. הוא טען שביכולתו לעורר את חקר המחלה הזאת אצל עמיתיו וידידיו - יען הוא איש האקדמיה והמדע, ויש לו קשרים ענפים בתחום. סיים את שבועתו בהבטחה, כי עד שתגיע המחלה אצלו לשלביה הבלתי נחמדים, ימצאו עמיתיו וידידיו את התרופה והוא יינצל בזמן.